stanford-oval/wikipedia huggingface dataset:
קיד וקאט
עלילה

קופ הוא ילד ממוצע, שחייו מסתבכים כשהוא ומשפחתו משחקים בייסבול. במהלך המשחק אחותו הקטנה, מילי, זורקת את הכדור למרחק וקופ נאלץ להביא אותו. בין השיחים הוא פוגש בחתול מכוער, ורוד וקירח, שעל צווארו קולר משונה. מילי מתאהבת בו ממבט ראשון ומאמצת אותו. אחרי רצף של הסתבכויות משונות קופ הורס את קולרו המוזר של קאט. כאשר לוקחים את מר קאט למרפאה, צילום רנטגן מבהיר לקופ שקאט אינו חתול רגיל, והיות והוא (ודניס, החבר הכי טוב שלו, הווטרינר של קאט אותו קאט "נטרל" ופיונה, בת דור חמישי לגברת מונסון) אחד האנשים שיודעים על זהותו, הוא מנסה לסמן אותו כמטרה. לכל אורך הסדרה מנסה קאט להשתלט על כדור הארץ, בעוד קופ ודניס מנסים לסכל את מזימותיו. לעיתים קרובות קאט הורס דברים כך שנראה שקופ עשה את זה, וכשקופ מנסה לספר את האמת, כולם מכנים אותו משוגע ואינם מאמינים לו ובנוסף אביו מעניש אותו על כך.
| עונה | פרקים | פרקים | שודרה לראשונה> הפרק הראשון | שודרה לראשונה> הפרק האחרון |
| --- | --- | --- | --- | --- |
| 1 | 26 | 26 | 25 באוקטובר 2008 | 30 בנובמבר 2009 |
| 2 | 26 | 26 | 11 בספטמבר 2010 | 4 ביוני 2011 |
דמויות

קופר "קופ" דייוויס בארטנברגר (לירון לב) - גיבור הסדרה, ילד בעל יכולות ממוצעות, ידע גרוע מאוד ברקטות, חסר מזל מאז שקאט הגיע לביתו, מעריץ מושבע של "קפטן בלסטרויד", אחד מארבעת האנשים היחידים שיודעים מה הוא קאט.
מר קאט  החתול של מילי, בעל יכולות מיוחדות ביותר, בא מכוכב חתולים חייזרים ומשוגע על מעדני פישי פריסקי (מעדנים לחתולים בצורת דגים), אוכל 10 ארוחות ביום. מר קאט רוצה לחסל את קופ. בעל מראה של חתול ספינקס אם כי הוא קירח לגמרי. ציפורניו כמעט בלתי-שבירות לחלוטין.
בארט בארטנברגר (גלעד קרטר) - אבא של קופ ומילי, בעל העסק ביתן החליפין. התמכר למשחק של קופ כשרצה לבדוק אם מדובר במשחק בטוח. אשתו לא הופיעה בסדרה.
מילדרד "מילי" בארטנברגר (טליה ברקאי) - אחותו הקטנה של קופ, בעליו של מר קאט ומרכיבה משקפיים, כשהיא עצובה היא צורחת וחלונות מתנפצים. היחידה שיכולה לשלוט בקאט ותמיד הוא מתמם לידה ומפסיק את מזימתו. בטוחה שהיא שרה יפה, ולמען האמת שירתה מחרישת-אוזניים. כשקורה משהו רע למר קאט (לדוגמה: הוא נעלם בפתאומיות), היא ישר בוכה וצועקת צעקה שמנפצת את כל החלונות בשכונה. באחד הפרקים רצתה לבלות עם קופ. הוא הסכים בעל-כורחו להיענות לבקשתה.
דניס צ'אן - החבר הטוב של קופ, חכם ויודע על זהותו הסודית של קאט, עוזר תמיד לקופ, גם מעריץ של "קפטן בלסטרויד".
גברת מונסון - השכנה של הבארטנברגרים שמתעבת אותם (חוץ ממילי) והיא הדודה של השחקן המשחק את "קפטן בלסטרויד". לגברת מונסון יש אחיינית שקטנה ממנה ב-5 דורות שנקראת פיונה. חלק מהמזימות שלו מר קאט זומם ומבצע באסם של גברת מונסון. קופ מגלה זאת ורץ ביחד עם דניס לחצר של גברת מונסון ומנסה לעצור את מר קאט. בדרך קופ הורס את החצר שלה ומפיל גמדי גינה שהם מאוד חשובים לגברת מונסון. מכונה על ידי בארט "גברת מונסון הזקנה". מגדלת כלב ששמו גראולר.
דמויות > דמויות משנה

פיבי פרבר - ילדה מהשכונה של קופ אשר מאוהבת בו מאוד. גם יריבתה של מילי למשל ב-3 פרקים: במכירת עוגיות, בתופסת הדגלים ובתחרות חיות המחמד. קופ אינו מחבב אותה כלל ואפילו פוחד ממנה.
לורן והארלי - שני ילדים מעצבנים שגרים בשכונתו של קופ, לורן בכיתה של קופ והארלי בכיתה המקבילה. הם לעולם לא יעזבו את המצלמה שלהם.
קפטן בלסטרויד - הגיבור של כל הילדים בעיר. בפרק 25 נודע לקופ ודניס שקפטן בלסטרויד הוא בעצם האחיין של גברת מונסון.
פיונה (עונה שנייה) - פיונה היא מושא ההתאהבות הראשונה של קופ, והיא גם יחסית אוהבת אותו, היא נכדתה הרבה רבה רבה של גברת מונסון. היא אחד מן האנשים שמאמינים לקופ בקשר לקאט, והיא גולשת בסקייטבורד.
סבא וסבתא - סבם וסבתם של קופ ומילי, ואימו ואביו של בארט. מגיעים למשפחת בארטנברגר בחגים. הופיעו במספר פרקים.
הדודה באטריקס - קרובת משפחה של הבארטנברגרים והופיעה רק בפרק אחד שבו קופ, מילי ואביהם בקרו אצלה, אך, לא הראו את פניה של הדודה המוזרה.
אסטל - ילדה שמחבבת את דניס. היא חכמה, אך דניס לא נוהג להבחין בה.
כריסטופר היירדאל

| --- | --- |

 לידה:  18 בספטמבר 1963 (בן 61) קולומביה הבריטית, קנדה
 מדינה:  קנדה 
 תקופת הפעילות:  מ-1987
 פרופיל ב-IMDb
 
כריסטופר היירדאל (באנגלית: Christopher Heyerdahl; נולד ב-18 בספטמבר 1963) הוא שחקן קנדי.
ביוגרפיה

היירדאל נולד בקולומביה הבריטית שבקנדה. אביו, בן דודו של הביולוג הימי תור היירדאל, היגר מנורווגיה בשנות ה-50 של המאה ה-20.
דובר אנגלית, צרפתית ונורווגית. למד באוניברסיטת אוסלו.
פילמוגרפיה > סדרות טלוויזיה

| שנים | סדרה | דמות | הערות |
| --- | --- | --- | --- |
| 1993 | Are You Afraid of the Dark?‎ | ליאוניד |  |
| 2000 | ניקיטה | קולין סטארנס |  |
| 2000 | The Secret Adventures of Jules Verne | דארטגנן |  |
| 2002–2003 | ג'ון דו | הילמן |  |
| 2002 | נפוליאון | אטיין ז'ופרואה סנט-אילר |  |
| 2003 | Les Aventures tumultueuses de Jack Carter (צר') | לני |  |
| 2003 | אנדרומדה | גייטון |  |
| 2004 | Kingdom Hospital | ג'ימי קריס |  |
| 2004–2009 | סטארגייט אטלנטיס | טוד ועוד |  |
| 2006 | Whistler | ג'סין טאלברט |  |
| 2006 | החצי האפל | זד |  |
| 2006 | Saved | יוחנן המטביל |  |
| 2006 | אספן הנשמות | יאן ואן דר היידן | זכה בפרס ליאו על תפקידו |
| 2007 | Les Sœurs Elliot | אלצידז בארלינג |  |
| 2007 | סמולוויל | זור-אל (אנ') | 2 פרקים |
| 2007–2009 | מקלט באפלה | ג'ון דרואיט וביגפוט | זכה בפרס ליאו על תפקידו |
| 2009 | על טבעי | אלסטייר |  |
| 2010 | קפריקה | קווין רייקל |  |
| 2011–2016 | Hell on Wheels | תור גאנדרסן | הועמד פעמיים לפרס ליאו על תפקידו |
| 2011 | R. L. Stine’s The Haunting Hour: The Series | פחד | זכה בפרס ליאו על תפקידו |
| 2012 | דם אמיתי | דיטר בראון |  |
| 2013 | וגאס | קלווין |  |
| 2013 | קאסל | הנרי |  |
| 2013 | CSI | מארק ראטל |  |
| 2013 | ניקיטה | מת'יו קולינס |  |
| 2015 | דיג | אולאף |  |
| 2015 | דו"ח מיוחד | ד"ר ליונל גריי |  |
| 2016–2019 | ואן הלסינג | סאם | הועמד לפרס ליאו על תפקידו |
| 2017 | מידנייט, טקסס | הייטאוור |  |
| 2017–2018 | נידונים | דון בארימן |  |
| 2017 | טין סטאר (אנ') | לואיס גאגנון |  |
| 2019 | Pure | אוגוסטוס ניקל | 6 פרקים; עונה שנייה |
| 2021 | Chapelwaite | ג'קוב | תפקיד חוזר; 5 פרקים |
| 2022–הווה | פיסמייקר | קפטן לוק | תפקיד משני; 8 פרקים |
| 2023 | האחרונים מבינינו |  | פרק: "When You're Lost in the Darkness" |
| 2023–הווה | מונרך: מורשת של מפלצות (אנ') | גנרל פאקט | 5 פרקים |
פילמוגרפיה > סדרות טלוויזיה > מיני-סדרות

| שנה | מיני-סדרה | תפקיד | הערות |
| --- | --- | --- | --- |
| 1994 | The Maharaja's Daughter | וולט |  |
| 2006 | Le 7e round | ארתור קנדי |  |
| 2007 | Killer Wave | סטנלי שיף |  |
| 2022 | Under the Banner of Heaven | אמנון לפרטי |  |
פילמוגרפיה > סרטים > סרטי קולנוע

| שנה | סרט | דמות | הערות |
| --- | --- | --- | --- |
| 1994 | Highlander III: The Sorcerer | קוקו |  |
| 1994 | Warrior | מיילו |  |
| 1996 | Coyote Run | ג'וד לאש |  |
| 1996 | Silent Trigger | אוהרה |  |
| 1997 | The Education of Little Tree | פיין בילי |  |
| 1997 | The Peacekeeper | הטינגר |  |
| 1997 | Affliction | פרנקי לאקוי |  |
| 1997 | Bleeders | (קריין) |  |
| 1997 | Habitat | אריק ת'ורנטון |  |
| 1997 | The Call of the Wild: Dog of the Yukon |  |  |
| 1998 | The Ghosts of Dickens' Past | צ'ארלס דיקנס |  |
| 1999 | Babel |  |  |
| 1999 | Requiem for Murder | לו היינז |  |
| 1999 | Fish Out of Water | בובי פיש |  |
| 1999 | 2 frères | בובי וירייה |  |
| 2000 | Believe | ת'אד סטיילס |  |
| 2000 | Press Run | מיקי קולינס |  |
| 2000 | Nowhere in Sight | לואיס גילס |  |
| 2001 | The Pig's Law (La Loi du cochon) | ג'ודורווסקי |  |
| 2002 | Aftermath | איוואן הרפר |  |
| 2002 | India: Kingdom of the Tiger | ג'ים קורבט (אנ') |  |
| 2004 | בלייד טריניטי | קולדר |  |
| 2004 | קאטוומן | רוקר |  |
| 2004 | The Chronicles of Riddick | הליון פוליטיקו |  |
| 2004 | The Last Tunnel (Le Dernier tunnel) | סמיילי |  |
| 2005 | Kamataki | סקוט |  |
| 2005 | The Outlander (Le Survenant) | מייק אירלנדייז |  |
| 2007 | The Invisible | ד"ר וולנד |  |
|  | Cadavres | פאולו |  |
| 2009 | דמדומים 2: ירח חדש | מרקוס וולטורי |  |
| 2011 | דמדומים 4: שחר מפציע - חלק 1 | מרקוס וולטורי |  |
| 2012 | דמדומים 4: שחר מפציע - חלק 2 | מרקוס וולטורי |  |
| 2013 | Three Days in Havana | אנדרס |  |
| 2014 | The Calling | סיימון |  |
| 2015 | Eadweard | פפר | זכה בפרס ליאו על תפקידו |
| 2016 | Honeyglue | דניס |  |
| 2016 | החופשה הגדולה של פי ווי הרמן | איזיקאל |  |
| 2018 | Sicario: Day of the Soldado | דיטס |  |
| 2018 | סטוקהולם | צ'יף מאטסון |  |
| 2019 | Adopt a Highway | ג'ים |  |
| 2019 | טוגו (אנ') | ג'ורג' מיינארד |  |
| 2023 | Corner Office | אנדרו |  |
| TBA | Queen of Bones | פרדריק פי. ג'נסן |  |
פילמוגרפיה > סרטים > סרטי טלוויזיה

| שנה | סרט | דמות |
| --- | --- | --- |
| 1996 | Rowing Through | פול אנקוויזט |
| 1996 | Twists of Terror | דאריאן |
| 1998 | Out of Mind: The Stories of H.P. Lovecraft | הווארד פיליפס לאבקרפט |
| 2000 | נירנברג | ארנסט קלטנברונר |
| 2001 | Varian's War | מאריוס פרנקן |
| 2002 | Matthew Blackheart: Monster Smasher | ד"ר ג'ייקוב מורטאס |
| 2020 | בניחוש חוקר 2: לאסי שובי הביתה | אווה |
לינדה בויד

| --- | --- |

 לידה:  28 בינואר 1965 (בת 60) ונקובר, קנדה 
 מדינה:  קנדה 
 תקופת הפעילות:  מ-1986
 http://www.lyndaboyd.com/
 פרופיל ב-IMDb
 
לינדה בויד (באנגלית: Lynda Boyd; נולדה ב-28 בינואר 1965) היא שחקנית, זמרת, רקדנית ומוזיקאית קנדית.
קריירה

בויד כיכבה במחזות זמר כמו "מופע האימים של רוקי", "ברנשים וחתיכות" ו"קטנה ומטריפה". היא גם שרה ועשתה סיבוב הופעות עם "The "Blenders בשנות ה-80.
היא ידועה בעיקר בזכות תפקידיה בסרטים "יעד סופי 2" (2003), "חיים בלתי גמורים" (2005), "יש לה ביצים" (2006), ו"על קרח דק" (2003), עם דיאן קיטון.
בין השנים 2008–2009 בויד הופיעה בתור דיינה ויטקומב בשישה פרקים בסדרה "מקלט באפלה"
בשנים 2010–2014 שיחקה בויד בסדרת הדרמה-קומית הקנדית "Republic of Doyle" בתור רוז מילר.
ב-2015 הופיעה במספר פרקים בסדרה "כשהלב קורא" בתור גרייס טאצ'ר, אמה של אליזבת (ארין קרקוב).
בין השנים 2017–2020 לבויד היה תפקיד קבוע בסדרת הטלוויזיה המערבונית "Tin Star", יחד עם כריסטינה הנדריקס וטים רות'.
בין השנים 2019–2022 היה לה תפקיד חוזר בתור לילי בסדרת הדרמה הרומנטית של נטפליקס "וירג'ין ריבר".
פרסים ומועמדויות

בויד זכתה במועמדויות לפרס ג'מיני עבור "פלקון ביץ'" ו"Republic of Doyle" של Freeform.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 1987 | Project A-Ko 2: Daitokuji zaibatsu no inbô | גברת איומיו | תפקיד קולי |
| 1988 | Project A-Ko 3: Cinderella Rhapsody | גברת איומיו | תפקיד קולי |
| 1989 | Project A-Ko 4: Final | גברת איומיו | תפקיד קולי |
| 1990 | Project A-Ko Versus Battle 1: Grey Side | ליזה | תפקיד קולי |
| 1990 | Project A-Ko Versus Battle 2: Blue Side | ליזה | תפקיד קולי |
| 1991 | Ranma ½: The Movie, Big Trouble in Nekonron, China | מונלון | תפקיד קולי |
| 1993 | Hakkenden shin sho | טמזוסה #2 | תפקיד קולי |
| 1993 | Fatal Fury 2: The New Battle | אלזה | תפקיד קולי |
| 1995 | Street Fighter | סאטין באמר | תפקיד קולי |
| 1997 | The Invader | גייל |  |
| 1998 | Disturbing Behavior | לוסיל סטריק |  |
| 1999 | My Father's Angel | זלטה |  |
| 2000 | המשימה מאדים | אשת NASA |  |
| 2000 | הכי טוב בשלג | אורחת מסיבה |  |
| 2001 | War Bride | די די |  |
| 2001 | A Christmas Adventure ...From a Book Called Wisely's Tales | פרנסר | תפקיד קולי |
| 2001 | Bones | ננסי |  |
| 2002 | Leaving Metropolis | קרילה |  |
| 2002 | Beauty Shot | סמנתה סטיל | סרט קצר |
| 2002 | I Spy | עדנה |  |
| 2003 | יעד סופי 2 | נורה קרפנטר |  |
| 2003 | Pits | המזכירה | סרט קצר |
| 2004 | The Perfect Score | אמא של אנה |  |
| 2004 | Whitecoats | סינתיה סקייס |  |
| 2004 | Going the Distance | טוני |  |
| 2004 | Reflection | נטלי ליין | סרט קצר |
| 2005 | Reefer Madness: The Movie Musical | דירדרה גיבי |  |
| 2005 | Sandra Gets Dumped | גברת בי | סרט קצר |
| 2005 | An Unfinished Life | קיטי |  |
| 2006 | יש לה ביצים | שריל |  |
| 2006 | מהיר ועצבני 3 | גברת בוסוול |  |
| 2006 | Almost Heaven | סמנתה רובינס |  |
| 2008 | Vice | גברת |  |
| 2008 | עוד סיפור סינדרלה | אווי פרקר | ישירות לווידאו |
| 2008 | Run Rabbit Run | טרזה קינג |  |
| 2008 | The Brute | גרייס | סרט קצר |
| 2008 | Slap Shot 3: The Junior League | ברני פרייזר | ישירות לווידאו |
| 2009 | Rampage | Mrs. Williamson |  |
| 2009 | Damage | ורוניקה |  |
| 2010 | מכונת זמן בג'קוזי | המזכירה של אדם | בלי קרדיט |
| 2010 | Plant Girl | וונדי | סרט קצר; תפקיד קולי |
| 2010 | רמונה וביזוס | אמא של שלישייה |  |
| 2014 | We Were Wolves | קתלין |  |
| 2015 | הסיפור של אדליין | רייגן |  |
| 2019 | Playing with Fire | פטי |  |
| 2021 | Broken Diamonds | אמא |  |
| 2023 | With Love and a Major Organ | ד"ר לי |  |
הערות שוליים

↑  "Lynda Boyd". www.cbc.ca. CBC.
↑  "Lynda Boyd Biography". TVGuide.
| --- | --- |
בקרת זהויות :  BNE: XX5365639  GND: 1062004361  ISNI: 0000 0000 7555 5466  LCCN: no2010007139  VIAF: 106877130   WorldCat (עם VIAF): 106877130
מיסטי

| --- | --- |
 בימוי:  קלינט איסטווד 
 הופק בידי:  רוברט דליי 
 תסריט:  Jo Heims Dean Riesner
 שחקנים ראשיים:  קלינט איסטווד קלריס טיילור דון סיגל איירין הרווי ג'ק גינג דונה מילס ג'ון לארץ' ג'סיקה וולטר ג'יימס מק'אקין 
 מוזיקה:  Dee Barton
 צילום:  ברוס סרטיס 
 מדינה:  ארצות הברית 
 חברת הפקה:  Malpaso Productions, סרטי יוניברסל 
 חברה מפיצה:  סרטי יוניברסל 
 שיטת הפצה:  וידאו על פי דרישה 
 הקרנת בכורה:  4 באוגוסט 1971 
 משך הקרנה:  98 דק' 
 שפת הסרט:  אנגלית 
 סוגה:  סרט מתח, סרט בלשי, סרט פשע, מלודרמה 
 מקום התרחשות:  קליפורניה 
 תקציב:  $950,000
 סרטים בסדרה:  Clint Eastwood Jessica Walter Donna Mills John Larch
 דף הסרט ב־IMDb
 
Play Misty for Me (הופץ בעברית בשם "מיסטי") הוא סרט מותחן פסיכולוגי אמריקאי משנת 1971 בבימויו ובכיכובו של קלינט איסטווד. זהו סרטו הראשון של איסטווד כבמאי. ג'סיקה וולטר ודונה מילס (אנ') מככבות לצידו. התסריט, שנכתב על ידי התסריטאים הקבועים של איסטווד, ג'ו היימס ודין רייזנר, עוקב אחר שדר רדיו (איסטווד) שנרדף על ידי מעריצה אובססיבית (וולטר).
הסרט זכה להצלחה ביקורתית וכלכלית, כאשר וולטר זכתה לשבחים על תפקידה הקולנועי הגדול הראשון, כולל מועמדות לגלובוס הזהב לשחקנית הטובה ביותר בסרט – דרמה.
עלילה

דייב גארבר הוא שדר רדיו שמשדר מדי לילה מאולפן בעיירה כרמל (אנ'), קליפורניה, ומשלב בתוכניתו, בין הקטעים המוזיקליים שהוא בוחר ומנגן, גם שירה. לאחר תוכניתו הוא מגיע לבר. הוא מושך בכוונה את תשומת הלב של אישה בשם אוולין דרייפר. דייב מסיע אותה לביתה, שם היא מגלה לו שנוכחותה בבר לא הייתה מקרית; היא למעשה חיפשה אותו לאחר ששמעה את שם הבר מוזכר בתוכנית הרדיו שלו. הוא מנחש נכון שהיא המתקשרת הטלפונית לתחנת הרדיו, שחוזרת על עצמה ותמיד מבקשת את סטנדרט הג'אז "מיסטי". השניים מקיימים יחסי מין.
מערכת יחסים לא מחייבת מתחילה בין דייב ואוולין. אבל תוך זמן קצר, אוולין מתחילה להראות התנהגות אובססיבית ואישיות הפכפכה שמדאיגות את דייב. היא מופיעה בביתו של דייב ללא הזמנה, עוקבת אחריו לעבודה, ומתקשרת לדרוש ממנו לא להשאיר אותה לבד לדקה אחת. הקש האחרון מגיע כשאוולין הקנאית משבשת פגישה עסקית, כשהיא סבורה שדייב ושותפתו לארוחת הצהריים נמצאים בדייט והורסת הזדמנות גדולה לקריירה שלו.
מאמציו לנתק בעדינות את הקשר עם אוולין מובילים אותה לניסיון התאבדות בביתו על ידי חיתוך פרקי ידיה. לאחר שדייב דוחה אותה שוב על כך שניסתה לסחוט אותו בפציעותיה, אוולין פורצת לביתו ועוזרת הבית שלו, בירדי, מוצאת אותה משחיתה את רכושו. אוולין דוקרת את בירדי (שמאושפזת אך שורדת) ומאושפזת לאחר מכן בבית חולים פסיכיאטרי.
במהלך הכליאה של אוולין, דייב מחדש את מערכת היחסים עם חברתו לשעבר, טובי וויליאמס. כמה חודשים לאחר מכן, אוולין שוב מתקשרת לאולפן כדי לבקש "מיסטי". היא מספרת לדייב שקיבלה שחרור על תנאי ועוברת להוואי להתחלה חדשה בחיים. לאחר מכן היא מצטטת את השיר של אדגר אלן פו " אנאבל לי ". באותו לילה, בזמן שדייב ישן, אוולין מתגנבת לביתו ומנסה להרוג אותו עם סכין, אך הוא מצליח להדוף אותה והיא בורחת. בלש המשטרה – סמל מקאלום מציב האזנה על הטלפון של דייב למקרה שהיא תיצור איתו קשר שוב.
דייב מספר לטובי על אוולין ומזהיר את טובי להתרחק מאוולין עד שתיתפס. ללא ידיעתו, אוולין כבר השיגה גישה לטובי בכך שהתחזתה לשותפתה החדשה לדירה, "אנאבל". טובי מבינה בסופו של דבר שאנאבל היא אוולין כשהיא רואה את הצלקות הטריות על פרקי ידיה, אבל לפני שטובי מצליחה לברוח, אוולין לוקחת את טובי כבת ערובה (היא קושרת את טובי ומסתירה אותה). מקאלום מגיע לבדיקה הקשורה לשירותי הרווחה, ונדקר אנושות בזוג מספריים.
דייב יוצר את הקשר בין שותפתה לדירה של טובי לבין השיר אנאבל לי. כשהוא מטלפן לטובי להזהיר אותה, אוולין עונה ואומרת שהיא וטובי מחכים לו. דייב עובר משידור חי למוזיקה מוקלטת וממהר אל הבית, שם הוא מוצא את טובי כפותה בפיה בידיה וברגליה. כשהוא מתקרב אל טובי הקשורה, אוולין תוקפת אותו בסכין ופוצעת את דייב מספר פעמים בבית החשוך. בתקיפה השלישית, דייב מכה בפניה של אוולין, מפיל אותה לאחור דרך חלון הזכוכית אל המרפסת; היא נופלת על מעקה ואז מתדרדרת אל החוף הסלעי למטה, אל מותה. דייב פצוע חוזר לתוך הבית ומתיר את טובי, ושניהם עוזבים את הבית כשקולו בתוכנית הרדיו מוביל לשיר "Misty".
שחקנים

קלינט איסטווד – דייב גארבר
ג'סיקה וולטר – אוולין דרייפר
דונה מילס (אנ') – טובי וויליאמס
ג'ון לארץ' (אנ') – סמל מקאלום (שוטר)
ג'ק ג'ינג (אנ') – פרנק (רופא, ידידו של דייב)
איירין הרווי (אנ') – מאדג' (אשת רדיו, נפגשת עם דייב לארוחה עסקית)
ג'יימס מק'אקין (אנ') – אל מונטה (שדר רדיו עמית)
קלאריס טיילור (אנ') – בירדי (עוזרת הבית של דייב)
דון סיגל – מרפי (מוזג בבר)
מוזיקאי הג'אז ג'וני אוטיס, ג'ו זאווינול וקנונבול אדרלי מופיעים כעצמם בסצנות שצולמו בפסטיבל הג'אז של מונטריי (אנ') ב-1970.
יצירת הסרט

התסריט נוצר במקור על ידי ג'ו היימס (אנ'), שהייתה דוגמנית ורקדנית לשעבר שהפכה למזכירה, ולוטש על ידי דין ריזנר (אנ'). הסיפור נרכש על ידי רוס האנטר בעודו ב-Universal Pictures. בהמשך יצא לאור רומן שנכתב ופורסם ב-1972 על ידי פול ג'ילט (אנ'), המבוסס על התסריט של "מיסטי".
לפני שהמייסד השותף של Malpaso Productions, אירווינג לנארד, מת, הוא ואיסטווד שוחחו על סרט אחרון, סרט אחד שנותן לאיסטווד את השליטה האמנותית בה רצה על ידי הופעת הבכורה שלו בבימוי. הסרט היה Play Misty for Me. איסטווד נזכר בתפקידו החדש:
"אחרי שבע עשרה שנים של הטחת ראשי בקיר, הסתובבות סביב סטים, אולי השפעתי על הצבות מסוימות של המצלמה עם הדעות שלי, צפייה בשחקנים שעוברים סוגי גיהנום בלי שום עזרה, ועבודה עם במאים טובים וגם עם רעים, אני בנקודה שבה אני מוכן לעשות סרטים משלי. הוצאתי החוצה את כל הטעויות שעשיתי ושמרתי את כל הדברים הטובים שלמדתי, ועכשיו אני יודע מספיק כדי לשלוט בפרויקטים שלי ולהוציא מהשחקנים את מה שאני רוצה.".
קו העלילה התרחש במקור בלוס אנג'לס, אך איסטווד עמד על כך שהסרט יצולם בסביבה הנוחה יותר של העיירה כרמל, שם יכול היה לצלם סצנות בתחנת הרדיו המקומית, בברים ובמסעדות ובבתים של חברים. הרעיון של רומן אהבה נוסף, עם חברה מנומסת שהוסיפה את דמותה של טובי לעלילה, היה הצעה של סוניה צ'רנוס, עורכת שהייתה עם איסטווד כשהשתתף לראשונה בסדרת הטלוויזיה המצליחה, "רוהייד" (אנ').
יצירת הסרט > שלב הצילומים

הצילומים החלו במונטריי, קליפורניה, בספטמבר 1970, ולמרות שזו הייתה הופעת הבכורה של איסטווד כבמאי קולנוע, דון סיגל עמד בצד כדי לעזור וגם היה לו תפקיד משחק בסרט בתור ברמן. משתפי פעולה תכופים של סיגל, כמו הצלם ברוס סורטיס, העורך קארל פינגיטור והמלחין די ברטון היוו חלק מצוות ההפקה.
סצנות נוספות צולמו בפסטיבל הג'אז של מונטריי בספטמבר 1970, בהשתתפות גדולי הג'אז ג'וני אוטיס, קנונבול אדרלי ומייסד ות'ר רפורט העתידי, ג'ו זאווינול.
תחנת הרדיו, KRML, הייתה תחנת ג'אז ממשית בכרמל, שהאולפנים שלה הועברו לבניין איסטווד בסן קרלוס, באותו הבניין של ה-Hog's Breath Inn (מסעדה שבבעלותה של איסטווד). לאחר תקופת הפסקה קצרה ב-2010, חזרה תחנת הרדיו לאוויר ב-2011.
יצירת הסרט > פסקול

הזכויות לקטע האיסטרומנטלי, "Misty", הושגו לאחר שאיסטווד ראה את הפסנתרן ארול גארנר מופיע בפסטיבל הג'אז בקונקורד (אנ') ב-1970. איסטווד שילם גם 2,000 דולר עבור השימוש בשיר " The First Time Ever I Saw Your Face " של רוברטה פלאק. השיר, שנכתב ב-1957 והוקלט לראשונה על ידי פלאק ב-1969, לא התפרסם בעת הקלטתו. קלינט איסטווד שמע אותו במקרה במכוניתו והתאהב בו. השיר זכה לעדנה מחודשת כששימש כרקע מוזיקלי לסצנה רומנטית ארוכה בסרט בין דייב וטובי. הוא הגיע בתחילת 1972 לראש מצעד בילבורד הוט 100.
יצירת הסרט > תקציב

תכנון קפדני ובימוי יעיל של איסטווד (שיהפוך לאחד מסימני ההיכר שלו בתעשייה) אפשרו לסרט חיסכון של כמעט 50,000 דולר מתקציב בן מיליון דולר, והוא הושלם ארבעה או חמישה ימים לפני המועד המתוכנן. מגזין "וראייטי" דיווח על תקציב של 1,242,000 דולר. מקורות אחרים הציבו את גובה התקציב על 750,000 דולר.
יציאה לאור

Play Misty for Me הוקרן בבכורה באוקטובר 1971 בפסטיבל הסרטים בסן פרנסיסקו. ההקרנות המסחריות החלו בשש ערים ב-20 באוקטובר 1971 לפני שהתרחבו בנובמבר.
יציאה לאור > קופה

הסרט זכה להצלחה כלכלית מתונה, והכניס 10.6 מיליון דולר בקופות בארצות הברית ובקנדה. הוא הכניס 133,000 דולר בשבוע הראשון משישה בתי קולנוע, וסיים במקום העשירי לשבוע בקופות בארצות הברית ובקנדה.
יציאה לאור > ביקורת

הסרט זכה לביקורות חיוביות בעיקר, עם דירוג של 85% ב-Rotten Tomatoes, על סמך 40 ביקורות. קונצנזוס המבקרים של האתר קובע: "מותחן פסיכולוגי מחושב ומגניב שמצליח להפחיד את הקהל גם אם הוא רק משתמש בריגושים מספר הלימוד של הבמאים.
רוג'ר אברט כתב: ""Play Misty for Me" הוא לא שווה ערך אמנותי ל"פסיכו", אבל אם מדובר על אחיזת הקהל בכף היד ואז לתת לחיצה חזקה, הוא מעולה".
מבקרים כמו ג'יי קוקס ב"טיים", אנדרו סאריס ב"וויליג' ווייס" וארצ'ר ווינסטן ב"ניו יורק פוסט" שיבחו כולם את כישורי הבימוי של איסטווד ואת הסרט, כולל הופעתו בסצנות עם ג'סיקה וולטר.
ארתור ד' מרפי מ"וראיטי" כינה אותו "מותחן מרתק לעיתים קרובות" "כשהוא אינו משמש כתיעוד מוגזם עבור חצי האי מונטריי". הוא גם שיבח את הליהוק המעולה.
צופים ציינו כי הופעתה של וולטר תואמים אבחנה של הפרעת אישיות גבולית, כגון מצב רוח לא יציב, יחסים בין אישיים כאוטיים, התנהגות אימפולסיבית מאוד, פגיעה עצמית ופחד עז מנטישה.
יציאה לאור > ביקורת בישראל

בישראל הסרט התקבל בביקורות מעורבות. יצחק בן נר סבר כי הסרט עשוי בצורה מקצועית מבחינה טכנית אך "הבמאי ושחקניו מתייחסים ברצינות תהומית לסיפור הפשטני.". גם אהרון דולב מצא מגרעות רבות בסרט, כמו משחקו החד־הבעתי של איסטווד וכמו שליטה מרופפת של איסטווד הבמאי בסרט ומעבר לסצנות שאולי הן יפות ומקצועיות אך אינן שייכות לעלילת הסרט.
יציאה לאור > פרסים

ג'סיקה וולטר הייתה מועמדת לפרס גלובוס הזהב לשנת 1972 לשחקנית הטובה ביותר – דרמה.
יציאה לאור > מדיה ביתית

"Play Misty for Me" יצא לאור ב-DVD במדינות רבות. בארצות הברית הוא יצא לאור כ-DVD של מהדורת אספנים ב-18 בספטמבר 2001. כמו כן יצא סרט תיעודי באורך 49 דקות בשם ""Play it Again: A Look Back at "Play Misty for Me", ובו קטע קצר על מערכת היחסים בין איסטווד ודון סיגל, מונטאז' צילום ו"אבולוציה של פוסטר" על השיווק והעיצוב של הגיליון האחד. הוא יצא לאור לראשונה ב-Blu-ray Disc ב-10 בנובמבר 2015 על ידי אולפני יוניברסל עם רוב התכונות הנוספות שהועברו. הסרט יצא לאקרנים בבריטניה ב-Blu-ray על ידי Final Cut Ent. ב-27 ביולי 2020 עם תכונות מיוחדות אלטרנטיביות חדשות לגמרי. הוא יצא לאור ב-Blu-ray בארצות הברית על ידי קלאסיקות האולפן של Kino Lorber ב-10 בנובמבר 2020 עם מאסטר 2K. הוא כולל העברת תכונות מיוחדות מהמהדורה הקודמת וריאיון עם דונה מילס ופרשנות אודיו מאת היסטוריון הקולנוע טים לוקאס (אנ').
בתרבות הפופולרית

בסרטו של דון סיגל, "הארי המזוהם",
שיצא לקולנועים חודשיים אחרי "מיסטי", נראה בית קולנוע שמציג את הכותרת של "Play Misty for Me" נראה בתחילת הסרט, בעוד המפקח הארי קאלהאן נמצא בהפסקת הצהריים שלו לפני שוד הבנק שפותח את הסרט.
בסדרת הטלוויזיה הקומית, "מה יגידו השכנים?", רוז מבקשת מאמט "Play Misty for Me" כשהיא נגררת מהכנסייה כשהיא תחת השפעת כדורי הרגעה.
בפרק העונה האחרונה ' 227, שכותרתו "שחק את כריסטי בשבילי", לסטר עוקב אחר מאזינה שמבקשת ממנו שוב ושוב לנגן את השיר של הוגי קרמייקל, "Stardust (אנ')".
בפרק של סדרת הטלוויזיה הקומית, "מופע שנות ה-70", פז צופה "ב-Play Misty for Me" עם בחורה בדייט, הסבורה שאוולין היא גיבורת הסרט.
שם הסרט זוכה לפרודיה במשחק הווידאו "Grand Theft Auto III" משנת 2001, שם יש משימה בשם "Drive Misty for Me". הכותר זוכה גם לפרודיה במשחק הווידאו מ-2017, "Fortnite: Save the World", שנמצאת בו משימה בשם "Slay Misties for Me".
הסרט מוזכר בבלדה האפית של בוב דילן בת 17 דקות "Murder Most Foul", שיצאה במרץ 2020. במרכזה עומד רצח ג'ון קנדי. דילן כותב נרטיב זרם תודעתי המורכב מאזכורים מוזיקליים, פוליטיים ותרבותיים רבים שהוא 'מבקש' מהתקליטן וולפמן ג'ק (אנ'): "Play Misty for Me".
הערות שוליים

↑  Patrick McGilligan (23 ביולי 2014). Clint: The Life and Legend. OR Books, LLC. pp. 138–. ISBN 978-1-939293-97-8. ארכיון מ-11 ביוני 2020. נבדק ב-31 באוקטובר 2016. {{cite book}}:  (עזרה)
↑  Elliot, Marc (2009). American Rebel: The Life of Clint Eastwood. Harmony Books. p. 123. ISBN 978-0-307-33688-0.
↑  Richard Schickel, Clint Eastwood - A Biography, p. 1252, 1996
↑   Play Misty for me - The first time I ever saw your face, בביצוע רוברטה פלאק, וידאו קליפ של השיר  באתר יוטיוב
↑  "Play Misty For Me", באתר ביקורות הסרטים Rotten Tomatoes (באנגלית)
↑  יצחק בן נר,'"`UNIQ--nowiki-0000000B-QINU`"'סרטי השבוע, על המשמר, 23 ביוני 1972
↑  אהרון דולב,'"`UNIQ--nowiki-0000000D-QINU`"'השדרן הסתום ו"המקרה הפסיכי", מעריב, 3 ביולי 1972
↑  "Play Misty For Me DVD". Blu-ray.com. 18 בספטמבר 2001. ארכיון מ-27 ביולי 2020. נבדק ב-27 ביולי 2020. {{cite web}}:  (עזרה)
↑  "Play Misty For Me Blu-ray". Blu-ray.com. 10 בנובמבר 2015. ארכיון מ-27 ביולי 2020. נבדק ב-27 ביולי 2020. {{cite web}}:  (עזרה)
↑  "Play Misty For Me Blu-ray". Blu-ray.com. 27 ביולי 2020. ארכיון מ-27 ביולי 2020. נבדק ב-27 ביולי 2020. {{cite web}}:  (עזרה)
↑  "Play Misty for Me". 10 בנובמבר 2020. ארכיון מ-27 ביולי 2020. נבדק ב-26 באוגוסט 2020. {{cite web}}:  (עזרה)